ایران‌دا گنج بیر قادینین پلیس نظارتین‌ده اؤلمه‌سین‌دن سونرا باشلایان اعتراضلارا گؤره محاکیمه اولونان عرشیا تکدستان اعدام جزاسینا محکوم ائدیلدی.
ایران عدلیه‌سینه باغلی میزان خبر آژانسیینین معلوماتینا گؤره، مازندران ایالتینین اینقیلاب محکمه‌سین‌ده محاکیمه اولونان تکدستان نوشهر ائلچه‌سینده گئچیریله‌ن گؤستریلر زامانی "گئنیش جرم ارتکابی" ایله سوچلاندی.
ائلچه میدانیندا ۲۱ سپتامبردا گئچیریله‌ن گؤستریلر زامانی باش وئره‌ن حادثه‌لرده؛ آرالارین‌دا گوونلیک گوجلرینین ده اولدوغو چوخ ساییدا اینسانین اؤلدوگو و دؤولت ماللارینین داغیدیلاراق یاندیریلدیغی بیلدیریله‌رک، تکدستانین "حادثه‌لرین لیدئرلرین‌دن بیری" اولدوغو ادعا ائدیلدی. ایرانلی گنج آیریجا، اؤلکه‌ده "ترور هؤرگوتو" ساییلان "ایران اینترنشنال" مئدیا قورولوشونا معلومات گؤندرمکله اتهام ائدیلدی.
محکمه، "اؤلکه‌نین ایچ تهلوکسیزلیگینه قارشی گئنیش جرم ایشله‌مک"، "اجتماعی آسایشی و تهلوکه‌سیزلیگی پوزماق"، "دؤولت ماللاری و تاسیسلرینی داغیدیب یاندیرماق"، "وطنداشلاری گوونسیزلیق یاراتماغا و سوچ تؤرتمه‌یه تحریک ائتمک" ادعالاری ایله یارغیلانان تکدستانی افساد فی الارض و محاربه سوچلاریندان اعداما محکوم ائتدی.
محکمه‌ قرارینا اعتراض یولونون آچیق اولدوغو قید ائدیلدی.
تهران‌دا، بیر قادینین اخلاق پلیسی طرفین‌دن باش اؤزتوسو قانونونا اویمادیغی اوچون گؤزآلتینا آلیندیقدان سونرا اؤلمه‌سی ایله اؤلکه‌ده اعتراضلار باشلامیشدی.
نروژ مرکزلی ایران اینسان حاقلاری تشکیلاتی ایسه کوچه گؤستریلرینه گوونلیک قوه‌لرینین موداخیله‌سی نتیجه‌سین‌ده ۴۰۰دن چوخ اعتراضچینین اؤلدوگونو آچیقلامیشدی.
ایران مطبوعاتین‌دا عکس اولونان خبرلره گؤره، اؤلکه‌ده‌کی  گؤستریلر زامانی ۶۰دان چوخ گوونلیک گؤره‌ولی‌سی حیاتینی ایتیردی، مینلرجه گؤستریچی ساخلانیلدی.
